[{"text_idx": "#000003", "text": "Mewn digwyddiad arbennig i ddathlu gwaith y mentrau iaith sy\u2019n hyrwyddo\u2019r defnydd o\u2019r Gymraeg ledled Cymru, daeth cyfle i\u2019r elusen, sy\u2019n gweithio ledled Sir Ddinbych, rannu hanes eu cynllun."}, {"text_idx": "#000004", "text": "Yn o\u0302l Ruth Williams, Prif Swyddog Menter Iaith Sir Ddinbych: \u201cDaeth prosiect Bocs Trysor i fodolaeth yn ystod clo mawr y pandemig pan welwyd y cyfle i weithio yn ddigidol trwy\u2019r Gymraeg er mwyn cyrraedd at blant a phobl ifanc yn ddiogel.\u201d"}, {"text_idx": "#000005", "text": "Gyda nawdd o gronfa\u2019r Loteri Treftadaeth, llwyddwyd i ddatblygu peilot gweithgareddau rhithiol gyda phlant er mwyn parhau i gynnig cyfleoedd chwarae trwy gyfrwng y Gymraeg, a hyn yn benodol gyda Lego a Minecraft"}, {"text_idx": "#000007", "text": "\u201cTrwy chwarae a chymdeithasu o fewn y gweithdai Lego a Minecraft yn ddigidol ac yn nes ymlaen mewn sesiynau wyneb yn wyneb, roedden ni\u2019n gallu cynnig darpariaeth cymdeithasol oedd yn apelio at y plant trwy gyfrwng y Gymraeg.\u201d"}, {"text_idx": "#000008", "text": "Mae\u2019r cynllun Bocs Trysor yn barod wedi sicrhau bod dros 600 o blant a phobl ifanc wedi dod a"}, {"text_idx": "#000010", "text": "ac ambell le arall yn fyw i\u2019r genhedlaeth nesaf, oddi fewn i\u2019r gemau a\u2019r gweithgareddau."}, {"text_idx": "#000011", "text": "Fel rhan o\u2019r gwaith datblygu, bu\u2019n rhaid i\u2019r Fenter fuddsoddi mewn offer digidol a hyfforddiant i ddefnyddio \u2018server\u2019 penodol ar gyfer Minecraft, gan gysylltu a\u0302 nhw ar ddyfeisiadau gwahanol a throsglwyddo gwybodaeth yn hwylus i bawb gyrraedd at y dechnoleg. Meddai Gwion Tomos-Jones, swyddog plant a phobl ifanc y Fenter: \u201cY gwir ydi erbyn hyn, y gallwn ni gynnal gweithdai mewn mwy o leoliadau hanesyddol, i gynnig profiad uniongyrchol o ardal neu leoliad hanesyddol i bobl ifanc. Gyda chefnogaeth ariannol pellach, does dim rhwystrau\u201d."}]